29. ΑΠΟΦΑΣΙΣ ΠΡΟΕΔΡΟΥ ΒΟΥΛΗΣ Αριθ. 4381 της 6/8 Νοεμ. 1976 (ΦΕΚ Β'  1364) Περί καταβολής εξόδων κινήσεως εις το Προσωπικόν της Βουλής : Έχοντες υπ' όψει: 1)Τας διατάξεις του Κανονισμού της  Βουλής. 2)Τας διατάξεις της παρ. 4 του άρθρ. 3 της κατά την ΡΣΤ' Συνεδρίασιν της 1 ης  Απρ. 1976 ψηφισθείσης υπό της Βουλής προτάσεως "περί τροποποιήσεως του Κανονισμού της Βουλής (Τμήμα Προσωπικόν), ΦΕΚ 80 τ.Α' της 7 Απρ. 1976. 3.Την ανάγκην της καθ' εκάστην σχεδόν μετακινήσεως των υπαλλήλων της Βουλής, λόγω των νυκτερινών συνεδριάσεων  του Σώματος και της εκ του λόγου τούτου επιβαρύνσεως αυτών παγίως δι' ηυξημένων εξόδων κινήσεως. 4)Την ύπαρξιν σχετικής πιστώσεως εν τω Προϋπολογισμώ της Βουλής οικονομικού έτους 1976. 5)Τας διατάξεις της παρ. 3 του άρθρ. 40 του Ν.Δ. 3323/1955, αποφασίζομεν: 1.Εγκρίνομεν, όπως από 1/Οκτ. 1976, καταβάλλωνται κατ' αποκοπήν και κατά μήνα εις το προσωπικόν της Βουλής, ως και το λοιπόν προσωπικόν ως τούτο καθορίζεται διά της παρ. 4 του άρθρ. 3 της κατά την ΡΣΤ' συνεδρίασιν της Βουλής της 1 Απρ. 1976, ψηφισθείσης τροποποιήσεως του Κανονισμού της Βουλής, έξοδα κινήσεως καθοριζόμενα ως κάτωθι: α) Από του 2 ου  έως του 5 ου  βαθμού εις δραχ. 2.500 μηνιαίως. β) Από του 6 ου  έως και του 8 ου  βαθμού δραχ. 2.000 μηνιαίως. γ) Εις το πάσης φύσεως λοιπόν προσωπικόν δραχ. 1.800 μηνιαίως. Ειδικώτερον διά τους εκτελούντας χρέη οδηγού αυτοκινήτων, μη μονίμους υπαλλήλους της Βουλής, η κατά τ' ανωτέρω αποζημίωσις ορίζεται εις δραχ. 2.000 μηνιαίως. Εις το προσωπικόν της Βουλής εις το οποίον έχει χορηγηθή δελτίον ελευθέρας κυκλοφορίας η ως άνω αποζημίωσις ορίζεται κατά 500 δραχμάς επί έλαττον. 2.Τα κατά τα ανωτέρω κατ' αποκοπήν παρεχόμενα έξοδα κινήσεως, καταβάλλονται διά μισθοδοτικών καταστάσεων συντασσομένων επί τη βάσει υπηρεσιακών βεβαιώσεων περί των δικαιούχων, υποβαλλομένων υπό των αρμοδίων Προϊσταμένων των διευθύνσεων και υπηρεσιών της Βουλής. 3.Η ως άνω αποζημίωσις είναι πληρωτέα μέχρι της λήξεως της διανυομένης τακτικής συνόδου και κατά την διάρκειαν της εκτάκτου κατά το θέρος συνόδου της Βουλής. Η παρούσα δημοσιευθήτω διά της Εφημερίδος της Κυβερνήσεως. 